Den Vest-Sjællandske Avis, 1819-10-02
Morillo har saaledes kun Provindsen Carracas, tilbage, og seer sig nu truet fra alle Sider. Den meldes fra den Hollandsk Vestindiske Øe Curacao, at Patrioterne have en saa afgjort Overmagt paa Søen, at de Hollandske Kiøbmænd ikke vove paa, at sende deres Varer til en Plads, som disse have bloqveret. - Lord Cochrane har samme Overmagt paa Kysterne i Sydhavet; uagtet Spanierne i Peru have en større Søemagt end han, have de dog ikke vovet paa at angribe hans Escadre; han har afsendt Skibet Pueyrredon til Valparaiso, for at melde, at han er afgaaet med to Krigskibe til Payta, for at erobre den rige Spanske Convoi, som har taget sin Tilflugt dertil, og at han har ladet Admiral Blanco blive tilbage paa Stationen St. LorenJfølge Efterretninger i Hamborg fra Cadix af 31te August, har den gule Feber kun udbredet sig hidindtil paa Øen St. Fernando eller Leon, som har 20000 Jndvaanere; men der er den ogsaa i Tiltagende; i Cadix ere vel nogle Personer døde af slemme Febere, men som dog ikke har været den gule. Armeen er sund og omringer Cadix i en udstrakt Cordon, for at forhindre al Forbindelse med Staden. – J Biergene imellem Arragonien og Valenzia siges Guerillebanderne at tiltage paa en frygtelig Maade; misfornøiede Officerer skulle staae i Spidsen for dem; de ere ikke Røverbander, men sande Gueriller, ligesom i den Franske Krig; man frygter for at sende Tropper mod dem, for at de ikke skulle gaae over til dem. Morgenkrøniken fortæller saaledes, at Merinos Guerilla skal ved LaPueblade los Jnfantes have slaget 400 Mand Kongelige Tropper og derpaa forenet sig med Melchiors Bande; mere end 80 Soldater vare efter Fægtningen gaaet over til Marino, hvilke nu fører Commanden saavel over sin egen, som over Melchiors Bande og har udstædet en nye Proclamation. Andre paastaae, at saavel Melchior, som de øvrige Andalusiske Hærførere, ere mere Røverchefer end Guerilla-Anførere, at der ingen Enighed er imellem dem; at Melchior derved blev nødt til at opgive sin Plan, at spærre Communicationen imellem Madrid og Cadix, og at alle disse Uroestiftere aldrig ville blive istand til at stifte en Revolution i Spanien, hvor Nationens store Masse er Kongen og Geistligheden hengiven. Det hedder fra Paris, at man ikke er i Spanien frygtsom for en Krig, med Nordamerika, da England skal, i Tilfælde deraf, have lovet Spanien sin Bistand; ogsaa skal det gode Forhold imellem begge Magter have tiltaget meget i den sidste Tid, at vigtige Ting ere i Værk sees af den hyppige Coureer-Vexling; den Spanske Ambassadeur i London, Hertugen af St. Carlos, har indført en regelmæssig Tieneste af Cabinets Courerer, som to Gange om Maaneden afgaae fra London til Madrid og tilbage, og tage Touren over Paris og Bayonne. Man melder fra Madrid, at den Brittiske Regiering har gjort det Spanske Hof nye Forslag til Cubas Aftrædelse. - Er det sandt hvad Amerikanske Blade fortælle, at Negerne i St.Jago de Cuba skulle have revolteret og tvunget Gouverneuren i Havanna til at tilstaae dem Friehed, og at uddeele Jorder blandt dem, saa kunde snart denne Colonie tabe sin Værd for Spanien. - Denne tiltagende Rebellions=Aand iblandt Negerne paa de Vestindiske Øer, siden Negerstaternes Oprettelse paa Domingo, er høist farlig og truende for Coloniernes Flor; det var ogsaa Hensigten af den Engelske Admiral Pophams Mission til Kong Henrich paa Hati, at formaae ham til ikke at modtage Negere, som flygte fra de øvrige Øer. Kongen, som føler sig smigret ved at staae i en venskabelig Forbindelse med de Europæiske Magter modtog ikke allene Admiralen og hans Gemalinde med det største Galanterie; men udstædte tillige en Proclamation, hvori han har lovet ikke at ville modtage i sit Rige bortflygtede Negerslaver og mindst fra de Brittiske Besiddelser. - Personer, som ere godt underrettede om hvad der passerer i England, berette, at den Engelske Flaade, som ligger udrustet i Plymouth, skal seile til den Mexicanske Havbugt for at forebygge de fiendtlige Planer, som Vægringen af Ratificeringen af Tractaten om Floridas Aftrædelse kunde drage efter sig; man anseer derfore Havannas Besættelse af Engelske Tropper for at være det bedste Middel til at udføre disse Hensigter."At de Nordamerikanske Friestater ogsaa kunde faae i Sinde at foretage sig alle Slags, sees allerbedst af de nyeste Beretninger fra Washington af 9de August, hvor man dog havde dengang ikke Visheden, men blot Formodningen om, at Kongen af Spanien ikke vilde ratificere Tractaten; disse melde nemlig: at Medlemmerne af den executive Magt holde hyppige Conferencer; at flere Troppecorps have faaet befaling at marschere til Grændserne af Florida, hvor de skulle blive staaende til videre Ordre, at Forsigtigheds-Forholdsregler tages paa Grændsen af Canada; at en stor Virksomhed spores i Marinen; at Jngenieurer bereise Kysterne forat undersøge de Punkter, som i en Hast maae befæstes; at Gesandterne fra Buenos=Ayres og Venezuela have i den sidste Tid, uagtet deres Regieringer endnu ikke ere erkiendte af Friestaterne, indgivet nye Noter, og at de holde hyppige Conferencer med de Amerikanske Ministre.